Dôvodová správa

Na základe rozhodnutia prijatom na 59. zasadnutí Komisie pre omamné látky Úradu OSN pre omamné látky a zločinnosť (UNODC - United Nations Office on Drugs and Crime)  dňa 18. marca 2016 sa navrhuje zaradiť  látku acetylfentanyl, chemicky  N-fenyl-N-[1-(2-fenyletyl)piperidín-4-yl]etánamid a  látku MT-45, chemicky 1-cyklohexyl-4-(1,2-difenyletyl)piperazín do zoznamu omamných látok I. skupiny a psychotropnú látku alfa-pyrolidínovalerofenón   (alfa-PVP),   chemicky    1-fenyl-2-(pyrolidín-1-yl)pentán-1-ón a psychotropnú látku 4,4'-dimetylaminorex, para-metyl-4-metylaminorex, 4,4´- DMAR, chemicky 4-metyl-5-(4-metylfenyl)-4,5-dihydro-1,3-oxazol-2-amín do zoznamu psychotropných látok I. skupiny. 
Na základe rozhodnutia prijatého na 60. zasadnutí Komisie pre omamné látky Úradu OSN pre omamné látky a zločinnosť (UNODC - United Nations Office on Drugs and Crime)  dňa 16. marca 2017 sa navrhuje zaradiť omamnú látku butyrfentanyl, chemicky N-fenyl-N-[1-(2-fenyletyl)-piperidín-4-yl]butánamid do zoznamu omamných látok I. skupiny a látku 5F-APINICA, 5F-AKB48, chemicky N-(adamantán-1-yl)-1-(5-fluórpent-1-yl)-1H-indazol-3-karboxamid,  látku etylfenidát, chemicky (RS)-etyl-2-fenyl-2-piperidin-2-ylacetát, látku etylón, MDEC, βk-MDEA, chemicky (RS)-1-(1,3-benzodioxol-5-yl)-2-(etylamino)propán-1-ón, látku metiopropamín, MPA, chemicky N-metyl-1-(tiofén-2-yl)propán-2-amín, látku U-47700, chemicky 3,4-dichlór-N-[ (1R, 2R) -2-(dimetylamino)cyklohexyl]-N-metylbenzamid a látku XLR-11, 5"-fluoro-UR-144, chemicky [1-(5-fluórpentyl)-1H-indol-3-yl](2,2,3,3-tetrametylcyklopropyl)metanón do zoznamu psychotropných látok I. skupiny. Ďalej sa navrhuje v súlade s článkom 6 rozhodnutia Rady 2005/387/JHA o výmene informácií týkajúcich sa hodnotenia rizík a kontroly nových psychoaktívnych látok doplniť jednu psychotropnú látku I. skupiny na základe hodnotenia rizík novej psychoaktívnej látky do zoznamu psychotropných látok I. skupiny a predĺžiť  lehotu troch rokov na šesť rokov na preukázanie, či riziková látka má vlastnosti omamnej látky alebo psychotropnej látky a spresniť niektoré ustanovenia v platnom znení zákona, aby nevznikali aplikačné problémy.  
Návrh zákona je zaradený do Plánu legislatívnych úloh vlády SR (jún 2017).
Nie je dôvod nesprístupňovania návrhu zákona.
Návrh zákona nie je predmetom vnútrokomunitárneho pripomienkového konania.     
Návrh zákona nemá vplyvy na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti, ani vplyvy na služby verejnej správy pre občana.
Návrh zákona je v súlade s Ústavou Slovenskej republiky a platným právnym poriadkom Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná.
Návrh zákona je v súlade s  právom Európskej únie a nálezmi Ústavného súdu Slovenskej republiky.